text: Festivalgæster trodser massivt regnvejr
  25 juni 2016 kl. 18.12
  Der er fest flere steder i Syd- og Sønderjylland i denne weekend. De glade festivalgæster trodser regnen.
  I Nordenskov ved Varde er der Owen Luft og i Haderslev er Kløften Festival i gang.
  Men vejret har ikke været alt for festligt, som de fleste nok har bemærket.
  Det har bestemt ikke ødelagt stemningen. Det er totalt fedt og vi hygger os.
  
  Regnen afskrækker dog ikke gæsterne i Haderslev, selvom der er mudret og det har regnet uafbrudt i timevis.
  - Det har været super fedt. Det har bestemt ikke ødelagt stemningen. Selvom det regner, er det overhovedet ikke koldt. Det er totalt fedt og vi hygger os, siger festivalgæst Britta Andresen til TV SYD.
  Arrangørerne er godt tilfredse.
  - Det har været en rigtig god festival. Vi havde regn torsdag, rigtig godt vejr i går og i dag kom regnen igen, siger formand for Kløften Festival, Anette Kastbjerg, til TV SYD.
  Men det hindrer ikke gæsterne i at have en fest.
  - Folk tager regntøj på. De er skide seje, vores publikummer. De fester igennem, siger formanden.
  Festivalens bands lader sig heller ikke gå på af det dårlige vejr.
  - Det er ikke så meget anderledes, end hvis solen skinnede. Folk var glade og gav meget igen, fortæller sanger Annette Søgaard fra Hit med 80’erne.
  D-A-D lukker årets Kløften Festival lørdag aften.
  